**Finlandia Vodka** on suomalainen, viljasta valmistettava votka. Se on väritön ja maultaan neutraali ja kuiva (eli ei sisällä sokeria), ja siinä on alkoholia 40 tilavuusprosenttia, maustetuissa versioissa 37,5. Se kuuluu niin sanottujen premium-vodkien luokkaan.

Historia
--------

Finland Vodka esiteltiin ensimmäisen kerran vuonna 1970. Nykyään sen ainoa omistaja on pohjoisamerikkalainen Brown-Forman Corporation, joka osti vuonna 2000 brändistä 45 % ja vuonna 2004 loput.
Kreikkalainen Coca-Colan pullottaja Coca-Cola Hellenic Bottling Company (HBC) osti vodkan brändin vuonna 2023 aikana 220 miljoonalla dollarilla.
Suomen valtion omistama Anora Group jatkaa juoman valmistamista yksinoikeudella ainakin vuoteen 2035 saakka.

Finlandia Vodka -pullojen valmistus siirtyi elokuussa 2009 Karhulan lasitehtaan lopettamisen jälkeen Viroon. Finlandia pullotettiin aiemmin Tapio Wirkkalan muotoilemaan kuuluisaan "jääpulloon" (Frozen Ice), mutta sittemmin pullon ja etiketin mallia on muutettu seuraavasti:

* Hammered Ice 1998
* Glacial Ice 2003
* Melting Ice 2011
* Flowing Ice 2018

Maustamattoman Finlandian lisäksi myynnissä on myös yhdeksän maustettua vodkalaatua: Lime, Coconut, Blackcurrant, Mango, Tangerine, Raspberry, Cranberry, Grapefruit ja Redberry.

Mainonta ja populaarikulttuuri
------------------------------

Finlandia Vodkaa on mainostettu muun muassa tuotesijoittelulla ja sponsorisopimuksin. James Bond -elokuvassa *Kuolema saa odottaa* (2002) agentti 007 on vaihtanut vodkan Absolutista Finlandiaan. Finlandia Vodka vilahtaa useissa Renny Harlinin ohjaamissa elokuvissa. Finlandia Vodka sponsoroi aikanaan McLarenin F1-tallia, ja sen mainoksia näkyi muun muassa Mika Häkkisen kypärässä vuosina 1999–2001.

Finlandia Vodkasta puhutaan useaan otteeseen Bret Easton Ellisin kirjassa *Amerikan Psyko* (1991), jossa muun muassa henkilöhahmo Timothy Price pyytää monesti Finlandiaa mutta joutuu "tyytymään" Absolut Vodkaan.

Kuvia
-----

* Tavallisen Finlandia Vodkan etikettiTavallisen Finlandia Vodkan etiketti
* Finlandia Vodka Fusion -pullon etikettiFinlandia Vodka Fusion -pullon etiketti
* Finlandia Vodka 5 cl pullossaFinlandia Vodka 5 cl pullossa
* Tapio Wirkkalan suunnittelema pullo.Tapio Wirkkalan suunnittelema pullo.
* "Melting Ice" [7]"Melting Ice"

Lähteet
-------

1. 
2. ↑
3. ↑  Kuva paljastaa, miten härskisti Finlandia vodkaa kopioidaan maailmalla: "Fineland, vodka of Egypt" *iltalehti.fi*. Viitattu 20.8.2018.
4. ↑  Coca-Colan pullottaja ostaa Finlandia-vodkan *Helsingin Sanomat*.  19.6.2023. Viitattu 19.6.2023.
5. ↑
6. ↑  Anora: Altia ja Brown-Forman pidentävät Finlandia Vodkan tuotantosopimustaan.  *Cision*, 13.08.2020. Artikkelin verkkoversio. Viitattu 7.1.2022.
7. ↑  Hyvästi, Finlandia-vodka – pullotehdas pois Suomesta *Uusi Suomi*.  28.7.2009. Viitattu 12.11.2009.
8. ↑  Finlandia Vodka saa uuden pullon - porot vielä jäljellä, vaikka kaukana ollaan Wirkkalan alkuperäisestä *iltalehti.fi*. Viitattu 16.4.2018.
9. ↑  Vodkas *Finlandia.com*. Viitattu 28.3.2014. (englanniksi)
10. ↑  johnsworldview: Finlandia *John's World View*.  1.10.2014. Viitattu 5.6.2023. (englanniksi)

Aiheesta muualla
----------------

* Kuvia tai muita tiedostoja aiheesta **Finlandia Vodka** Wikimedia Commonsissa

* Finlandian kotisivusto
* Tiedote: Altian osuus Finlandia Vodka Worldwidesta Brown-Formanille (Arkistoitu – Internet Archive)